นายกรัฐมนตรีรณรงค์ขอความร่วมมือทุกภาคส่วนลดการใช้ถุงพลาสติก หันมาใช้วัสดุที่เป็นมิตรกับธรรมชาติแทน เผย 10 เดือนที่ผ่านมา สามารถลดการใช้ถุงพลาสติกได้ถึง 2,700 ตัน
พลเอก ประยุทธ์ จันทร์โอชา นายกรัฐมนตรี รณรงค์ เชิญชวนประชาชน ห้างร้าน ผู้ประกอบการ ลดการใช้ถุงพลาสติกเนื่องในวันปลอดถุงพลาสติกสากล ในวันที่ 3 ก.ค.พร้อมขอบคุณผู้ประกอบการที่มีโครงการต่างๆ โดยเฉพาะโครงการทำความดีด้วยหัวใจ ลด งด ใช้ถุงพลาสติก ซึ่งภาคเอกชนและภาครัฐร่วมมือกัน ทำให้ 10 เดือนที่ผ่านมา สามารถลดปริมาณขยะ ถุงพลาสติกได้ถึง 2,700 ตัน หรือ 1.5 พันล้านใบ        นายกรัฐมนตรี กล่าวว่า รัฐบาลมีโรดแม็ปจัดการขยะพลาสติก ปี 2561-2573 ตั้งเป้าหมายลด ละ เลิก ใช้พลาสติก มาใช้สิ่งที่เป็นมิตรกับส่ิงแวดล้อมแทน โดยในปี 2565 จะเลิกใช้พลาสติก 4 ชนิด คือ ถุงหูหิ้วที่มีหนาน้อยกว่า 36 ไมครอน กล่องโฟมบรรจุอาหาร หลอดพลาสติก และแก้วน้ำพลาสติกแบบใช้ครั้งเดียว         “ซึ่งหน่วยราชการต่างๆก็เริ่ม รณรงค์ไม่ใช้ถุงพลาสติก ก็ขอให้ร่วมมือกับภาคเอกชนต่อไป ส่ิงสำคัญสุดคือการเปลี่ยนแปลงพฤติกรรมคน ประชาชนเองก็ตื่นตัวขึ้น และขอให้ประชาชนปฏิเสธการใช้ถุงพลาสติกจากร้านสะดวกซื้อและห้างสรรพสินค้า”        นายกรัฐมนตรีกล่าวว่า รัฐบาลจะตั้งเป้าขยับมาตรการจากลดเป็นงดให้มากยิ่งขึ้น ตามแผนที่วางไว้ให้เร็วกว่าปี 65 ซึ่งอยู่ที่ความร่วมมือของพวกเราเพื่อแก้ปัญหามลพิษของโลกทั้งทางบกและทางทะเล#นายกรัฐมนตรี  #ลดการใช้ถุงพลาสติก  #วันปลอดถุงพลาสติกสากล  #สำนักข่าว #กรมประชาสัมพันธ์